እንግዲህ አሁን በኢትዮጵያ ውስጥ በከፍተኛ ደረጃ እየሰራ ያለው የሳውዲ ገንዘብ ሲሆን በኢትዮጵያ ውስጥ ላለውና በአሁኑ ጊዜ ለሚታየው እስላማዊ እንቅስቃሴ ሁሉ ከበስተጀርባ ሆኖ የሚመራው እርሱ እንደሆነ ፕሮፌሰሩ በመጽሐፉ ላይ ያስረዳል፡፡ በኢትዮጵያ ውስጥ የሚደረገው ቁጥር የሌላቸው የብዙ መስጊዶች ግንባታ፤ የቁርአን ማዕከሎች ግንባታ፤ የእርዳታ ድርጅቶች እንቅስቃሴን ለምሳሌም ወላጅ የሞቱባቸውን ድርጅቶች የሚመራው፤ የአረብኛ ቋንቋ መስፋፋት የመጽሐፍት ትርጉምና ስርጭት ስራውን የሚሰራው የሳውዲው ገንዘብ እንደሆነ ይገልፃል፡፡ የሃጂ ጉዞ መስፋፋት፤ የኮንፈራንሶች ዝግጅቶች፤ እንዲሁም የሰባኪዎች ስልጠናዎች፤ ወደ እስልምና ለተለወጡት በየወሩ የሚያስፈልጋቸውን ደመወዝ በመስጠት እንዲሁም ሙስሊሞች በኢትዮጵያ ውስጥ በቁጥር ብዙ ናቸው የሚለውን ክርክርና አሉባልታን ማስፋፋት እና ማሰራጨት ሁሉ በጥልቀትና በትጋት የሚደረጉት በሳውዲ ገንዘብ እንደሆነ ጽሑፉ አስቀምጧል፡፡ በእርግጥ ፕሮፌሰር ኤሪሊች እንደሚለው በጣም ብዙው የሳውዲ ጥረት ትኩረትን የሰጠው በኦሮሞ ሕዝብ እና በደቢባዊው ክልል ላይ ነው፡፡ ይህም እስልምና በተከከለችው ከተማ በሐረር ዙሪያ ላይ ስለሚሽከረከር ቢሆንም፣ ነገር ግን በክርስትያኑ ማዕከላዊ አካባቢዎችም ላይ ተፅዕኖን ለማድረግ ትልቅ ትኩረት ጥረትም ይደረጋል፡፡ ሳውዲ አረቢያም በኢትዮጵያ ውስጥ እያሳየች ያለችው ቅስቀሳ የትምህርትን መስፋፋትና አጠቃላይ ዲሞክራሲያዊ ግልፅነትን እንደምትደግፍም ሆና እንደሆነና ይህም በግልፅ እንደሚታይ ተገልጧል፡፡
